64 



"f Vjekoslava Hasek rodjena Bastalić. 



Od svoga muža, blagopokojnoga Cesara Haseka, nekadašnjega od- 

 bornika hrv. prirodoslovnoga društva, usisala je ljubav za naše društvo, 

 ljubav za prirodoslovne nauke. Ona, žena, zanimala se tako živo za naš 

 rad, za rad oko prosvjećivanja našega naroda, da je dapače znala i upute 

 davati, 1 pred smrt svoju sjeća se ona našega društva, pa eno, gdje nam 

 oporučno ostavlja dvije hiljade kruna! Tim svojim zadnjim činom 

 htjela je naglasiti, da su prirodne nauke u svakom narodu, pa i u našem 

 malom, jedan važan faktor narodnog osvješćenja. Koliko je to znatna 

 materijalna potpora hrv. prirodoslovnom društvu, to je još veća moralna. 

 Narod, gdje se radjaju žene takovih nazora, kakovih Vjekoslava Hasek, 

 mogu biti ponosni. Žena modernih nazora, slobodoumnih, naprednih može 

 svojim položajem više koristiti narodu od muškarca. Ženi je dan u ruke 

 odgoj mladog naraštaja, naraštaja, na kom stoji budućnost narodnja, pa 

 ako je ta žena kulturom zadojena, eto i uspjeha u njenom radu. Kamo 

 sreće, da su u našem narodu što češće žene kova Vjekoslave Hasek- 

 Bastalić! Ona je mogla spokojno zatvoriti umorne oči u tvrdoj vjeri, da 

 je izvršila svoju dužnost i kao dobrotvorka i kao Hrvatica. Hrvatsko 

 prirodoslovno društvo sačuvat će je u harnoj uspomeni, gledajući u njoj 

 očiti primjer plemenitog nastojanja oko podupiranja kulturnih pothvata. 



